KINNITATUD

RMK riigihangete osakonna

juhataja käskkirjaga  
 nr 1-47.2739/1

## Hanke nimetus ja viitenumber

* 1. Hanke nimetus: **RMK külastusalade väikevormid**
  2. Riigihanke viitenumber: 260181
  3. Klassifikatsioon: 44230000-1 Ehituspuusepatooted; 44400000-4 Mitmesugused valmistooted ja seonduvad esemed; 45422000-1 Puusepatoodete paigaldustööd
  4. Hankemenetluse liik: avatud hankemenetlus

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR ). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR -i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR -i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR -i keskkonnas hanketeates toodud aja saabumise järel.

## Hanke tehniline kirjeldus

* 1. Avatud menetlusega hanke tulemusel ostetakse raamlepingu alusel puidust väikevorme koos paigaldusega külastusobjektidele.
  2. Hange on jagatud viieks osaks ning RMK külastusalade väikevorme ostetakse ja paigaldatakse vastava hankeosas määratletud piirkonnas (maakonnas).
  3. Hankemenetlus on jagatud **5 (viieks) osaks:**

|  |  |  |  |
| --- | --- | --- | --- |
| **Hankeosa nr** | **Hankeosa** | **Hankeosa eeldatav maksumus** | **Hankeosa maksimaalne võimalik kogumaksumus** |
| 1 | Põlvamaa, Valgamaa ja Võrumaa piirkond | 70 540 | 90 000 |
| 2 | Tartumaa, Jõgevamaa ja Ida-Virumaa piirkond | 62 770 | 85 000 |
| 3 | Lääne-Virumaa, Järvamaa ja Harjumaa piirkond | 74 350 | 90 000 |
| 4 | Pärnumaa, Viljandimaa ja Raplamaa piirkond | 66 050 | 85 000 |
| 5 | Saaremaa, Hiiumaa ja Läänemaa piirkond | 122 450 | 130 000 |

* 1. Kõikide hankeosade lepingute summaarne maksimaalne võimalik maksumus kokku on 480 000 eurot (käibemaksuta). Hankija ei ole raamlepingu täitmisel seotud kindla kogusega, väikevorme ostetakse vastavalt reaalsele vajadusele.
  2. Pakkuja võib teha pakkumuse ühele või mitmele hankeosale. Hankemenetluse tulemusena sõlmitakse raamlepingud hankeosade kaupa.
  3. Igas hankeosas sõlmitakse raamleping ühe eduka pakkujaga, tähtajaga 24 kuud alates lepingu sõlmimisest või kuni lepingu rahalise mahu täitumiseni, sõltuvalt sellest kumb tingimus saabub varem.
  4. Pakutud hinnad peavad ostjale kehtima kogu lepinguperioodi vältel.
  5. Hankija esitab pärast lepingu sõlmimist tellimusi, milles määratakse kauba kogus, tarneaeg, tarneaadress ja tellija poolne kontaktisik. Üldjuhul on tarnetähtaeg 3 (kolm) kuud tellimuse esitamisest.
  6. Väikevormid valmistatakse/komplekteeritakse vastavalt hankedokumendi lisale 4.
  7. Müüjal peab olema valmidus kauba tarnimiseks ja paigaldamiseks vastava hankeosa piirkonnas.
  8. Piirkondade kaupa on teadaolevad väikevormide soetamise kogused ja asukohad 2023. aastal välja toodud hankedokumendi lisas 3.
  9. Konkreetse väikevormi asukoht looduses lepitakse kokku tellimuse esitamisel piirkonna kontaktisikuga.
  10. Paigaldustööde teostamisel tuleb vältida pinnase- ja puude kahjustusi.
  11. Töö teostamisel tuleb täita kõiki ohutusjuhiseid.
  12. Juhul, kui projektdokumentatsioonist ei tulene teisiti, tuleb väikevormide valmistamiseks kasutada kuiva (immutamiseks kõlbliku niiskusesisaldusega) männipuitu, mida töödelda 2x loodussõbraliku puidukaitsevahendiga (tõrvaõli või sarnane). Puidukaitsevahendi värvitoon kooskõlastatakse piirkonna kontaktisikuga enne puidu töötlemist.
  13. Hinnad peavad sisaldama kauba valmistamist, kauba, seadmete ja tööjõu transporti objektidele ning paigalduse ja kohapealse viimistlemise maksumust. Tööde hulka kuulub ka asendatavate vanade elementide likvideerimine ja utiliseerimine.
  14. Pakkuja arvestab iseseisvalt välja materjalide mahud vastavalt tehnilisele kirjeldusele ja tööjoonistele.
  15. Toodetele ja tööle nõutav miinimumgarantii on kestvusega 2 aastat.
  16. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR süsteemis täidetava pakkumuse maksumuse vormi hankeosade kaupa.
  2. Pakkuja esitab eRHR süsteemis pakkumuse maksumuse vormil „Hindamiskriteeriumid ja hinnatavad näitajad“ toodud struktuuri kohaselt igale reale 1 (ühe) ühiku maksumuse.
  3. Pakkuja pakub igale reale:
     1. Infoalus 350x500mm (kataloog 1) – osakaal 1%;
     2. Infotahvel 1000x1000mm (kataloog 1) – osakaal 1%;
     3. Infotahvel 1000x2000mm (kataloog 1) – osakaal 1%;
     4. Parkla piire (variant 1, kataloog 1) – osakaal 1%;
     5. Parkla piire (variant 2, kataloog 1) – osakaal 1%;
     6. Puude varjualune 1,0 m3 (kataloog 1) – osakaal 1%;
     7. Puukuur/Variant 1-kooritud ümarpuidust d=140...150mm (kataloog 1) – osakaal 2%;
     8. Puude varjualune 2,0m3 (kataloog 1) – osakaal 1%;
     9. Puukuur (Variant 2 – 2-poolt servatud palgist 100x140mm) (kataloog 1) – osakaal 2%;
     10. Prügikast 150L (kataloog 1) – osakaal 1%;
     11. 1-kohaline kuivkäimla Variant 1 – Ekolet Happy Loo (kataloog 1) – osakaal 2%;
     12. 1-kohaline kuivkäimla Variant 2 – BIOLAN Populett 200 (kataloog 1) – osakaal 2%;
     13. Laud-pink katusega (Kauksi pinklaud katusega, erijoonis) – osakaal 2%;
     14. Laud-pink (OÜ Märja, erijoonis) – osakaal 1%;
     15. Poolpalgist pink (kataloog 1) – osakaal 1%;
     16. Poolpalgist pink (kataloog 2) – osakaal 1%;
     17. Laud-pink (kataloog 1) – osakaal 2%;
     18. Laud-pink (Variant 1, kataloog 2) – osakaal 2%;
     19. Laud-pink (variant 2, kataloog 2) – osakaal 2%;
     20. Laud-pink varjualusega (kataloog 1) – osakaal 2%;
     21. Laud-pink varjualusega (variant 1, kataloog 2) – osakaal 4%;
     22. Laud-pink varjualusega (variant 2, kataloog 2) – osakaal 4%;
     23. 1-kohaline kuivkäimla (maa-aluse kogumismahutiga, kataloog 2) – osakaal 3%;
     24. 1-kohaline kuivkäimla koos lõkkepuudekohaga/ erijoonis- maa-aluse kogumismahutiga– osakaal 3%;
     25. 1-kohaline kuivkäimla/ variant 3 – BIOLAN ECO 200 (kataloog 1) – osakaal 4%;
     26. 1-kohaline kuivkäimla/ variant 4 - maa-aluse kogumismahutiga (kataloog 1) – osakaal 4%;
     27. 2-kohaline kuivkäimla/ variant 1 – maa-aluse kogumismahutiga 2m3 (kataloog 1) – osakaal 4%;
     28. 2-kohaline kuivkäimla (maa-alune kogumismahuti 2 m3, kataloog 2) – osakaal 4%;
     29. 2-kohaline kuivkäimla (maa-alune kogumismahuti 3 m3, kataloog 2) – osakaal 4%;
     30. Rookatusega Laud-pink (Lääne-Eesti, erijoonis) – osakaal 1%;
     31. 1-kohaline kuivkäimla/erijoonis- maa-aluse kogumismahutiga (erijoonis) – osakaal 4%;
     32. Laud-pink varjualusega (erijoonis Matsiranna) – osakaal 3%;
     33. Pink (1, erijoonis) – osakaal 3%;
     34. Pink (2, erijoonis) – osakaal 3%;
     35. Laavu (kataloog 1) – osakaal 3%;
     36. Väikevormide paigaldamine (töö) – osakaal 10%;
     37. Transport– osakaal 10%.
  4. RHR süsteem arvutab punkte automaatselt järgnevalt: madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
  5. Hankija hindab pakkumusi hankeosade kaupa. Lähtuvalt eRHR süsteemis kirjeldatud pakkumuste hindamise kriteeriumitest järjestatakse pakkumused pingeritta, alustades enim punkte saanud pakkumusest. Edukaks tunnistatakse pakkuja, kelle pakkumus sai hindamisel kokku enim punkte.
  6. Kui ühes hankeosas võrdselt punktide arvuga pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  7. Ühegi kuluartikli maksumust, mis on pakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse igas hankeosas ühe eduka pakkujaga raamleping kehtivusega 24 kuud alates lepingu sõlmimisest või kuni lepingu rahalise mahu täitumiseni, sõltuvalt sellest kumb tingimus saabub varem.
  2. Raamleping valmistatakse sõlmimiseks ette mõistliku aja jooksul. Edukas pakkuja peab olema valmis allkirjastama raamlepingu viivitamatult pärast hankija poolt allkirjastatud raamlepingu esitamist ja selle hankijale allkirjastatult viivitamatult tagasi saatma.
  3. Raamlepingu alusel tellitava teenuste kogus kõikides hankeosades sõltub hankija reaalsest vajadusest ja olemasolevatest võimalustest. Hankija jätab endale õiguse osta sarnast kaupa väljaspool raamlepingut vastavalt vajadusele.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui, s.h. osade kaupa:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Raamlepingu vorm
  2. Lisa 2 – Pakkumuses kasutatavad vormid
  3. Lisa 3 – Teadaolevad väikevormide soetamise kogused 2023. aastal
  4. Lisa 4 – Projektdokumentatsioon (tööjoonised)